เดอะมอลล์บางแคเป็นห้างที่อยู่ใกล้บ้าน แต่น้อยครั้งจะมีโอกาสได้เข้าไปร้านอาหารในห้างนี้ เพราะแค่แวะไปซื้อของแล้วก็กลับ แต่วันที่ไปนึกครึ่มอกครึ่มใจ ก็เลยเข้าร้านโอโตยะเสียหน่อย เคยเข้าสาขาที่ญี่ปุ่น แล้วงง ๆ สั่งข้าวไป 100 กรัม กินอิ่มลืมไปเลยครับ

มาสาขาที่ไทยในเดอะมอลล์บางแคกันบ้าง เมนูที่สั่งมีคัตสึโทจิ กับข้าวหน้าปลาแซลมอน ซึ่งปลาแซลมอนราดน้ำซอสอะไรมาด้วยไม่รู้ครับ หวาน ๆ แปลก ๆ ส่วนคัตสึโทจิแน่นมากครับ หมูทอดเต็มชิ้นในน้ำซุป ไข่ที่ราดหมูทอดไม่พอ มีไข่ตอกมาอีกฟอง ยอมรับครับว่าเลี่ยน ทานคนเดียวไม่หมดแน่นอน

ชาเขียวรีฟิลเป็นชาเกมไม ได้กลิ่นหอมของข้าวคั่ว แต่แฟนผมไม่ชอบครับ บอกเหม็นไหม้ นานาจิตตัง สาขานี้ผมเห็นมานาน แต่ยังทำอะไรช้าอยู่นะครับ ไม่รู้พนักงานน้อยหรืออย่างไร เรียกก็ไม่ค่อยเจอ